**Ilves-päivä Särkänniemen huvipuistossa ke 14.8.2024 klo 15–21**

Ilves-perheen yhteinen suurtapahtuma Ilves-päivä tulee taas! Ilves ry, Ilves Hockey Oy, Ilves Edustus Oy ja Särkänniemi haluavat yhteistyössä koota kasaan keltavihreän Ilves-perheen.

Ilves-päivää vietetään tänä vuonna Särkänniemen huvipuistossa keskiviikkona 14.8. klo 15.00 alkaen.

Pukeuduttehan Särkänniemeen tullessanne Ilveksen pelipaitaan, joukkueasuun tai vastaavaan!

**Pääsyliput ja rannekkeet:**

Ilves-päivänä Särkänniemen huvipuiston alueelle pääsee vain joko Ilves-päivän rannekkeella tai Ilves-päivän pääsylipulla.

* Ilves-päivän ranneke sisältää sisäänpääsyn huvipuistoon, huvilaitteisiin, Planetaarioon, Näsinneulan näkötorniin, Akvaarioon ja Koiramäen eläinpuistoon.
* Ilves-päivän pääsylippu sisältää sisäänpääsyn huvipuistoon, Planetaarioon, Näsinneulan näkötorniin, Akvaarioon ja Koiramäen eläinpuistoon. Ilves-päivän pääsylippu **ei sisällä** pääsyä huvilaitteisiin.

Jokaisella alueelle tulevalla on oltava joko Ilves-päivän ranneke tai pääsylippu. Alle 3-vuotiaat lapset pääsevät tapahtumaan, kohteisiin ja huvilaitteisiin veloituksetta.

**Ilves ry:n jäsenet:**

Ilves ry tarjoaa kaikille alle 18-vuotiaille jäsenilleen ilmaisen Ilves-päivän rannekkeen. Ranneke on henkilökohtainen ja käytettävissä ainoastaan Ilves-päivänä. Aikuisjäsenilleen Ilves ry tarjoaa ilmaisen pääsylipun tapahtumaan.

Kaikki toimintamaksun maksaneet juniorit ovat automaattisesti Ilves ry:n jäseniä. Maksuttomat rannekkeet toimitetaan pelaajille kootusti joukkueenjohtajien johdolla.

**Maksulliset pääsyliput ja rannekkeet:**

ILVES-päivän rannekkeita ja pääsylippuja myydään ennakkoon:

* Rannekkeen hinta 20 €/kpl
* Pääsylipun hinta 7 €/kpl

Rannekkeita ja pääsylippuja on saatavilla vain rajoitettu määrä! Pääsylippuja ja rannekkeita myydään Särkänniemen portilla vain, mikäli niitä on tapahtumapäivänä vielä jäljellä.

**Rannekkeiden ja pääsylippujen ennakkomyyntipisteet avautuvat 20.5.2024:**

* Ilves-Kauppa (Kansikatu 3),
* Valokuvia Timo Peltomaa (Harjuntausta 7), vain käteismyynti
* Vuoreksen Ilves-kenttä (Vuoreksen Puistokatu 62)
* Ilves ry:n toimisto (Rieväkatu 12)

Lisäksi voit ostaa rannekkeet ja pääsyliput netistä 20.5.2024 alkaen: <https://ilvesry.fi/ilves-paiva/>

Ostathan oman rannekkeesi tai pääsylippusi ajoissa!

**Ilves-päivä Särkänniemessä:**

Huvipuisto on avoinna klo 15.00–21.00. Tarkemmasta ohjelmasta tiedotetaan Ilves-päivän sivulla:

https://ilvesry.fi/ilves-paiva/

Suosittelemme saapumaan Särkänniemeen julkisilla: https://reittiopas.tampere.fi/

Särkänniemen lähiparkkialue on maksullinen. Lue lisää Särkänniemeen saapumisesta: https://sarkanniemi.fi/fi/saapuminen-ja-pysakointi

Saapumalla paikalle annan suostumukseni valokuvaukselle ja videoinnille. Kuva- ja videomateriaalia käytetään mahdollisesti järjestäjän tiedotus- ja koulutusmateriaaleissa sekä sosiaalisen median sivustoilla (Facebook, Instagram, jne.) sekä järjestäjien omilla verkkosivuilla.